Υλικό Φυσικής-Χημείας	  Μηχανική στερεού

Πλαστική κρούση ράβδου-δίσκου και ταλάντωση.
	



Λεπτή  ράβδος  έχει μάζα Μ1=2Κg  μήκος L=0,6m και έχει μικρή στο κέντρο μάζας της ενώ  ισορροπεί οριζόντια με τη βοήθεια κατακόρυφου νήματος που είναι περασμένο από την οπή της ράβδου. Στην ίδια κατακόρυφη με το νήμα  και σε απόσταση Η=0,6m ισορροπεί με την βοήθεια ιδανικού ελατηρίου σταθεράς Κ=100Ν/m λεπτός δίσκος μάζας M2=2Kg και ακτίνας R=L/2  που και αυτός έχει μικρή οπή από την οποία έχει περάσει το ένα άκρο του ελατηρίου. Την χρονική στιγμή t=0 δίνουμε στη ράβδο αρχική  κατακόρυφη  γωνιακή ταχύτητα  ω1  που έχει την κατεύθυνση του νήματος  ενώ ταυτόχρονα δίνουμε κατακόρυφη γωνιακή ταχύτητα ω2 στον δίσκο.
H περιστροφή των δύο στερεών γίνεται χωρίς τριβές γύρω από  τους άξονές τους . Την χρονική στιγμή t=1s κόβεται  το κατακόρυφο νήμα και  μετά από λίγο τα δύο στερεά συγκρούονται πλαστικά. Αν την στιγμή που το ελατήριο έχει την μέγιστη δυναμική του ενέργεια για πρώτη φορά  το σύστημα παύει να περιστρέφεται ενώ η γωνιακή συχνότητα ταλάντωσης του κέντρου μάζας του συστήματος των δύο στερεών  μετά την πλαστική τους κρούση έχει μέτρο ίσο με το μέτρο της γωνιακής ταχύτητα του δίσκου πριν την κρούση των δύο στερεών  να βρεθούν:
α)Το μέτρο της αρχικής γωνιακής ταχύτητας της ράβδου.
β)Η  συνολική απώλεια ενέργειας σε όλη την διάρκεια του φαινομένου.
γ)To μέτρο της  μέσης τιμής του μέτρου της ροπής  της τριβής που ασκήθηκε στη ράβδο.
δ)Η ποιοτική γραφική παράσταση της γωνιακής ταχύτητα της ράβδου  αν θετική φορά θεωρηθεί η φορά προς τα πάνω.
Ιcmραβ=1/12ΜL2  και Ιcmδίσ=1/2ΜR2 g=10m/s2   √0,12≈0,35.
H πλαστική κρούση των δύο στερεών γίνεται ακαριαία.
ΑΠΑΝΤΗΣΗ
Α)Μετά την πλαστική κρούση το  κέντρο μάζας του συστήματος  εκτελεί  γ.α.τ. με γωνιακή συχνότητα ω=√Κ/moλ=5r/s. Aπό τα δεδομένα του προβλήματος  η γωνιακή συχνότητα της ταλάντωσης  έχει μέτρο ίδιο με το μέτρο της γωνιακής ταχύτητας  του δίσκου έτσι το μέτρο της γωνιακής ταχύτητας του δίσκου πριν την κρούση θα είναι ωδισκου=5r/s.
Για να σταματήσει να περιστρέφεται το σύστημα δίσκος-ράβδος θα πρέπει  οι  αρχικές τους στροφορμές να είναι αντίθετες μιας και η ολική στροφορμή του συστήματος τελικά είναι 0. Με την βοήθεια της ΑΔΣ θα έχουμε  
Lαρχ=Lτελ     Ιρωράβ -Ιδισωδισ=0  άρα ωραβ=7,5r/s.
Β)Με την βοήθεια της ΑΔΕ για την πτώση της ράβδου θα έχουμε
ΜgH + Kπερ =1/Μucm2 +Kπερ
 θα βρούμε ucm=√12m/s  ενώ η Κπερ δεν μπορεί να μεταβληθεί μιας και κατά την πτώση της ράβδου η μοναδική δύναμη που δρα  είναι το βάρος της ράβδου που δεν μπορεί να προκαλέσει ροπή.
Με την βοήθεια της ΑΔΟ για την κρούση των δύο στερεών θα έχουμε 
M1ucm=(M1+M2)ucm΄
 άρα μετά από τις πράξεις ucm΄=√3m/s.
Όταν το σύστημα θα επιστρέψει στη θέση της κρούσης δεν θα περιστρέφεται πια. Έτσι με την βοήθεια μιας ΑΔΕ από την στιγμή λίγο πριν την κρούση στην θέση της κρούσης και την στιγμή που το σύστημα θα έχει επιστρέψει στην θέση της κρούσης θα έχουμε
½ Μ1ucm2  + ½ Ιρωραβ2 + ½ Ιδισωδισ2= ½ Μολucm΄2 + Qολ
 Και μετά τις πράξεις θα βρούμε Qoλ=8,8125J
Γ)Η ράβδος σταμάτησε να περιστρέφεται την στιγμή που το ελατήριο έχει την μέγιστη δυναμική του ενέργεια για πρώτη φορά. Αυτό θα συμβεί όταν το σύστημα φτάσει στο κατώτερο σημείο της ταλάντωσής του. Για να υπολογίσουμε τη μέση ροπή της τριβής για την κίνηση της ράβδου θα πρέπει να βρούμε το χρονικό διάστημα που θα φτάσει το σύστημα των δύο στερεών στο κατώτερο σημείο της ταλάντωσης του.
Από την αρχική ισορροπία θα έχουμε M2g=Kx1  άρα x1=0,2m.Για την τελική ισορροπία Μολg=Kx2   άρα x2=0,4m.Mε τη βοήθεια της ΑΔΕΤ για την γ.α.τ. θα έχουμε
½ Μολucm΄2 + ½ Κ(x2-x1)2= ½ KA2  θα βρούμε Α=0,4m.
Έτσι το σύστημα βρίσκεται στη θέση x=x2-x1=A/2  με αρνητική ταχύτητα και θα πάει στην θέση x=-A.
Aρα ο χρόνος μετάβασης θα είναι Δt1=T/4 +T/12=2π/15 s.
Aπό τον δεύτερο νόμο του Νεύτωνα για την στροφική κίνηση της ράβδου θα έχουμε 
τμέση=│ΔL│/Δt    και μετά τις πράξεις  τμέση≈1Ν.m
δ)Η γωνιακή ταχύτητα της ράβδου είναι σταθερή μέχρι να κοπεί το νήμα μιας και οι δυνάμεις που ασκούνται στην ράβδο είναι η  τάση  του νήματος και βάρος  που δεν μπορούν να προκαλέσουν ροπή μιας και ασκούνται στο κέντρο μάζας της ράβδου. Κατά την πτώση της ράβδου επίσης δεν μπορεί να μεταβληθεί η γωνιακή ταχύτητα της ράβδου μιας και το βάρος της δεν μπορεί να προκαλέσει ροπή. Η πτώση της ράβδου θα διαρκέσει χρόνο που θα βρεθεί από το νόμο του διαστήματος για την ελεύθερη πτώση του κέντρου μάζας της ράβδου Η=1/2gΔt22  άρα Δt2=0,35s. Μετά την κρούση της ράβδου με τον δίσκο αρχίζει η επιβραδυνόμενη μη ομαλά στροφικά κίνηση της ράβδου και τελικά η ράβδος θα σταματήσει μετά από χρόνο Δt1=2π/15 s≈0,42s. Έτσι η ποιοτική γραφική παράσταση της γωνιακής ταχύτητα της ράβδου με το χρόνο θα έχει την παρακάτω μορφή.

